भादसीपंचायत की 23 स
23 साल की भादसी सरपंच मधु ने दुकानों से बोतलें जब्त कर शराब बहाई और दो महीने में तीन गांवों में कराई शराबबंदी, पूरी पंचायत को प्लास्टिक मुक्त भी बनाया
भादसीपंचायत की 23 साल की सरपंच मधु रावत ने 4 अप्रैल 2017 को शराबबंदी की मुहिम शुरू की। महिलाओं की टीम बनाई। गांवों में जाकर अवैध रूप से बिकने वाली शराब की बोतलें जब्त कर सड़कों पर बहा दिया।
पंचायत ने शराब बेचने और पीने पर जुर्माना लगाने का भी ऐलान कर दिया। नतीजा यह रहा कि दो महीने में पंचायत क्षेत्र के तीन गांवों में शराबबंदी करा दी। वर्तमान में 80 फीसदी पंचायत क्षेत्र में शराब की बिक्री बंद हो गई है। इतना ही नहीं सरपंच मधु की जिद ने पूरी पंचायत को पॉलीथिन मुक्त बना दिया है। अब पंचायत क्षेत्र में कोई भी प्लास्टिक की थैलियों का उपयोग नहीं करता है। वहीं पंचायत 95 फीसदी ओडीएफ भी हो चुकी है। मधु ने बताया कि शराबबंदी के लिए अभियान छेड़ा तो उन्हें धमकियां भी मिली, लेकिन उन्होंने परवाह नहीं की। गांव की महिलाओं ने उनकी हिम्मत बढ़ाई। अब स्थिति यह है कि विरोध करने वाले लोग ही अब उनके साथ कदम से कदम मिलाकर खड़े हैं। सेमल, कास्या सोहनपुरा गांवों में कहीं भी शराब की बिक्री नहीं होती है।
मधु ने बताया कि इन गांवों में शराब के ठेके नहीं हैं। इस कारण बाहर से गाड़ियां आती और दुकानों पर शराब की सप्लाई कर जाती। महिलाओं ने हिम्मत दिखाई तो अब गांवों में शराब बेचने वाले आना ही बंद हो गए। मधु ने बताया कि पुरुषों के शराब पीने से कई परिवारों की महिलाएं प्रताड़ित हो गई थी। महिलाओं की पीड़ा देखकर 6 महीने पहले शराबबंदी के लिए अभियान शुरू करने का विचार मन में आया। प्लान तैयार कर दो महीने पहले मुहिम शुरू की। आसींद विकास अधिकारी गोपाल टेलर ने बताया कि भादसी पंचायत 95 फीसदी ओडीएफ हो चुकी है।
बदनौर. प्लस्टिक मुक्त भादसी अभियान के तहत महिलाओं को कपड़े की थैलियां बांटतीं सरपंच।
प्रहलाद तिवारी | भीलवाड़ा
‘लोगभले ही लाख विरोध करें, बाल विवाह रुकवाने में मैं पीछे नहीं हटूंगी। कुरीतियों को समाज से मिटाकर ही दम लूंगी’। यह कहना है, मांडल पंचायत की ग्राम साथिन सीमा विश्नोई का। सीमा ने दस साल के ग्राम साथिन के कार्यकाल में 100 से अधिक बाल विवाह रुकवाए हैं। इस साहसिक कार्य के लिए जिला स्तर पर बुधवार को उन्हें सम्मान स्वरूप 11 हजार रुपए, प्रशस्ति पत्र दिया जाएगा। सीमा ने ‘भास्कर’ को बताया कि जैसे ही क्षेत्र में बाल विवाह होने की सूचना मिलती है तुरंत अधिकारियों के माध्यम से सूचना प्रशासन को पहुंचाती हैं। हाल ही गांव में एक साथ चार बालिकाओं का विवाह होने की सूचना मिली। उन्होंने गांव में किसी तरह शादी का कार्ड जुटाया। वाकई बच्चियां कम उम्र की थीं। प्रशासन को सूचना दी। प्रशासन तुरंत हरकत में आया। एसडीएम ने बच्चियों के माता-पिता को बाल विवाह नहीं करने के लिए पाबंद किया। सीमा ने बताया कि निडर होकर क्षेत्र में कार्य करने की प्रेरणा मेजा की ग्राम साथिन रंजना पुरोहित से मिली। कई बार रंजना पुरोहित को भी साथ ले जाकर लोगों से समझाइश की।
सीमा विश्नोई
awa_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva